מבחן מתכונת במחשבת ישראל / קיץ ה'תשע"ח

אדם מחפש את עצמו – ענה על 2 מתוך 3 (36 נק')

1. א. במבחן הבגרות נתבקשו התלמידים להגדיר את איש הפנים ואת איש החוץ על פי דברי הרב בר שאול בספרו מצווה ולב. מוריה ענתה, שאיש הפנים הוא דתי, ואילו איש החוץ הוא חילוני.
2. כתוב שתי הוכחות מתוך דברי הרב בר שאול שתשובתה אינה נכונה. (6 נק')
3. אילו היית אתה מעריך את תשובתה, כמה אחוזים מתוך 100 היית מעניק לה על תשובתה? נמק את שיקול דעתך. (3 נק')
4. הרב אשכנזי (מניטו)
5. יש שהגדירו ש"השבת היא בית המקדש של הזמן" - הסבר את הדמיון שבין השבת לבית המקדש לאור דברי הרב אשכנזי. (5 נק')
6. הרב מניטו תיאר כ'קטסטרופה' מצב מסויים בנוכחות האלוקית בעולם. מהו המצב? ומדוע זו קטסטרופה. (4 נק')

2 . א. רמב"ם, ההקדמה לפירוש המשנה.

1. מה מוכיח הרמב"ם מהעובדה, שלכל הנמצאים יש תכלית, והתכלית שלהם היא בשביל האדם? (2 נק')
2. תכלית האדם לדעת רמב"ם היא השגת המושכלות.. ולהיות איש חכם טוב. תאר בכמה שורות את חייו של אדם שרוצה להשיג תכלית זו. (5 נק')
3. האם לדעתך, תכלית האדם על פי רמב"ם, מתאימה לכל אדם או רק לבעלי יכולות שכליות גבוהות? נמק דבריך (2 נק')

ב. הרב דסלר, מכתב מאליהו.

1. לאחר מספר שנות נישואים, נוצר מרחק ריגשי גדול בין שני בני הזוג. לאור דברי הרב דסלר, מה ביכולתם לעשות על מנת להצמיח מחדש את אהבתם? (3 נק')
2. מדוע לדעת הרב דסלר, אנשים אנוכיים וכפויי טובה, שהנהגתם בעניינים שבין אדם לחברו לקויה, הם גם רחוקים מהקב"ה? (3 נק')
3. "עולם חסד יבנה". תן דוגמא משלך, כיצד נתינה תורמת ליצירה ובניה (3 נק')

3 א. רש"ר הירש

1. מדוע לדעת רש"ר הירש היהדות מתנגדת ל'אמונת החטא הקדמון' הנוצרית, הסבורה שהחטא טבוע באדם, והוא איבד את כשרו להיות טוב? (3 נק')
2. מיהו המתווך שמת וקם לתחיה, ומדוע דווקא הנוצרים הדוגלים באמונת החטא הקדמון זקוקים לו? (2 נק')
3. מהי תכלית האדם לדעת רש"ר הירש? (3 נק')

ב. מהר"ל מפראג, הרב צייטלין

1. פעמים רבות אדם חש תוגה וחוסר נחת, למרות שהוא הצליח להגשים את חלומותיו, ולמרות שהוא חווה אירועים המעוררים בו שמחה עצומה. כיצד מסביר הרב צייטלין תופעה זו? (4 נק')

2. "האדם השלם הוא האדם המשתלם". מדוע לדעת מהר"ל כל מה שיעשה האדם לקראת שלמותו, לא יספיק, ועליו לעמול עוד ועוד? (5 נק')

פרק שני, אני מאמין . ענה על 3 מתוך 4 (48 נק')

1. א. הרב שמעון שקוף, שערי יושר.
2. כתוב על פי הרב שקופ, באיזה אופן שתי האהבות: 'אהבת עצמו' ו'אהבת חברו', אינן צרות זו לזו. (6 נק')
3. לפניך ציטוטים מהמשנה מפרקי אבות. ציין איזה מהן מבטא את הרעיון של הרב שקופ: (2 נק')
* "כל שרוח המקום נוחה הימנו- רוח המקום נוחה הימנו"
* "אם אין אני לי מי לי, וכשאני לעצמי מה אני.."
* "אל תדין את חברך עד שתגיע למקומו"

ב. החזון איש, אמונה ובטחון

 ב. "אם האדם הוא בעל נפש, ושעתו שעת השקט, חפשי מרעבון תאוני.. הוא נרגש ונדהם, כי העולם נדמה לפניו כחידה סתומה כמוסה ונפלאה... ונפשו.. כמהה להבין סודה ולדעת שורשה"

1. הסבר על פי דברים אלו, מהם שני הדברים המונעים מאדם בעל נפש, את חוויית האמונה. (5 נק')
2. מה דעתך? האם הדרך לאמונה על פי חזון איש, היא טבעית, מלידה, או שהיא נרכשת על ידי חקירה? נמק. (3 נק')
3. א. הרב דסלר, מכתב מאליהו

הרב דסלר מדרג חמש דרכים בקיום מצוות האמונה. הדרך החיצונית, דרך ההתבוננות, דרך הקדושה, דרך הבטחון ודרך הדבקות.

1. איזו מחמשת הדרכים, עוסקת בתוכן המעשי המרומם של אורח החיים היהודי? נמק. (6 נק')
2. הסבר שתים מהדרכים הנוספות שהביא הרב דסלר (6 נק')
3. לדעת הרדב"ז שהובא על ידי הרב דסלר, כיצד מקיימים באופן מעשי את ציווי התורה בעשרת הדברות "אנוכי ד' אלוקיך"? (4 נק')
4. א. הרב קוק, אורות הקודש

"חטאה הארץ, הכחישה את עצמיותה, צמצמה את חילה, הלכה אחרי מגמות ותכליתות, לא נתנה את כל חילה הכמוס להיות טעם עץ כטעם פריו, נשאה עין מחוץ לה, לחשוב על דבר גורלות וקרירות"

1. לדעת הרב קוק, על מה מוותר מי שבוחר להשקיע את כוחותיו בקרירה, על חשבון בניית משפחתו וצמיחתו הרוחנית? (4 נק')
2. הסבירי, את הדוגמא שהרב מביא לחיזוק דבריו מ'חטא הארץ'. (4 נק')

ב. מעמד הר סיני - הבן איש חי, רמב"ם אגרת תימן. ריה"ל מאמר ראשון (פ"ז)

1. מהו הקושי בפסוק "כי אם לבינה תקרא"? וכיצד מיושב קושי זה, לאור אופי ההוכחה לאמיתות התורה מ'מעמד הר סיני'? (4 נק')
2. מדוע לדעת רמב"ם באגרת תימן, מעמד הר סיני הוא 'עמוד שהאמונה סובבת עליו, והטענה המביאה לידי אמת'? (2 נק')
3. ריה"ל כותב שעם ישראל האמין בכל יסודות האמונה לאחר המופתים שנעשו במצרים, אך עדין נשאר ספק אחד בליבם, ספק שהותר במעמד הר סיני. מהי התוספת האמונית, שהוכחה לבני ישראל במעמד זה? (2 נק')
4. א. הראי"ה קוק, אגרות
5. על פי הרב קוק, מדוע מתוארים ומכונים דור עקבא-דמשיחא: "טוב מלגאו, וביש מלבר", ו"חמורו של משיח" ? (4 נק')
6. רב יוסף, חשק מאד להיות בדור עקבא דמשיחא, ראה באמו את התגלות השכינה, והשתבח בעצמו שהוא עניו, על אף שהדבר נראה כגאוה. הרב קוק לומד משלושת העובדות הללו על דרך הסתכלות ייחודית של רב יוסף. מה מאפיין את 'נקודת המבט' של רב יוסף לדעת הרב קוק? (4 נק')

ב. רבינו בחיי חובת הלבבות, ריה"ל, ר' נחמן מברסלב.

1. רבינו בחיי משתמש במשל העבד, שצווהו המלך לקבל ממון עבור המלכות, לצורך הבעת עמדתו בנוגע ללימוד אמונה עיוני שכלי. מהי עמדת רבינו בחיי בענין המחקר, ואיך רואים זאת במשל? (4 נק')
2. על אף שיש עדיפות לאמונה טהורה הבאה לא בדרך החקירה, גם ר' נחמן מברסלב וגם הריה"ל, מזכירים אפשרויות המאפשרות או מצריכות מחקר. ציין אותם. (2 נק')
3. רבים הטוענים שבדור שלנו המחקר הכרחי, ואף ההוגים השונים הנרתעים מהחקירה, לו היו בדורנו, הם היו מורים ללמוד, לעיין ולחקור. האם לדעתך יש נסיבות בימינו שיכולות לגרום לשינוי העמדה בנוגע למחקר? נמק את דבריך. (2 נק')

פרק שביעי, החיים והמוות . ענה על 1 מתוך 2 (16 נק')

1. הרב קוק, אורות הקודש 'השחרור מיראת המוות'
2. לדעת הרב קוק אורח חיים רוחני, מפחית את הפחד ממוות. מדוע? (6 נק')
3. מה הסיבה שחיזוק תחושת השייכות הלאומית של האדם לעם ישראל, מצמצם את יראת המוות? (6 נק')
4. "פחדו בציון חטאים" (ישעיהו), "יראת המוות באה בעקב החטא" (הרב קוק) – מדוע **לדעתך** החוטאים יותר פוחדים? (4 נק')
5. רמב"ם, הלכות תשובה , ריה"ל, רמח"ל דרך ד'
6. מהו תפקידו של העולם הרוחני שאליו מגיעה הנשמה לאחר המוות, לדעת ריה"ל ורמב"ם? ומה תפקידו לדעת רמח"ל? (10 נק')
7. כתוב על פי שיטות אלו, האם המוות (היפרדות הנשמה מהגוף), הוא חלק מהתוכנית האלוקית המקורית בשעת בריאת האדם והעולם. (6 נק')

 .